न्यायालय के इस ताजा फैसले के अनुसार, आपसी सहमति से विवाह नामक संस्था के बाहर, दो वयस्कों के बीच का संबंध अब अपराध नहीं है, लेकिन तलाक का आधार अब भी है। आधुनिक परिप्रेक्ष्य में दिए गए कोर्ट के इस आदेश ने भारत जैसे देश में बड़ी ही विचित्र स्थिति उत्पन्न कर दी है, क्योंकि विवाह, यह भारतीय संस्कृति में वेस्टर्न कल्चर की तरह जीवन में घटित होने वाली एक घटना मात्र नहीं है और न ही यह केवल एक स्त्री और पुरुष के बीच अपनी-अपनी शारीरिक आवश्यकताओं की पूर्ति करने का साधन है। सनातन परंपरा में यह एक संस्कार है।